b'\n_START_ARTICLE_\nAleksandar Vu\xc4\x8di\xc4\x87\n_START_SECTION_\nBiografija\n_START_PARAGRAPH_\nA. Vu\xc4\x8di\xc4\x8dius gim\xc4\x97 Belgrade ekonomisto ir \xc5\xbeurnalist\xc4\x97s \xc5\xa1eimoje. Gimin\xc4\x97s i\xc5\xa1 t\xc4\x97vo An\xc4\x91elko pus\xc4\x97s buvo kil\xc4\x99 nuo Bugoino (dab. Bosnija ir Hercegovina), per II pasaulin\xc4\xaf kar\xc4\x85 nukent\xc4\x97j\xc4\x99 nuo kroat\xc5\xb3 usta\xc5\xa1i\xc5\xb3. Naujaisiais laikais jo gimin\xc4\x97s namai buvo sugriauti per Kroatijos nepriklausomyb\xc4\x97s kar\xc4\x85._NEWLINE_Baig\xc4\x97 Belgrado universiteto Teis\xc4\x97s fakultet\xc4\x85. Mok\xc4\x97si angl\xc5\xb3 kalbos Braitone (Anglija). Kur\xc4\xaf laiko tur\xc4\x97jo versl\xc4\x85 Londone. Po to gr\xc4\xaf\xc5\xbeo \xc4\xaf Jugoslavij\xc4\x85, kur dirbo \xc5\xbeurnalistu Pal\xc4\x97je, Bosnijoje. \xc4\x96m\xc4\x97 interviu i\xc5\xa1 Bosnijos serb\xc5\xb3 lyderi\xc5\xb3 Ratko Mladi\xc4\x8diaus ir Radovano Karad\xc5\xbei\xc4\x8diaus.\n_START_SECTION_\nPolitin\xc4\x97 karjera\n_START_PARAGRAPH_\nPraeityje \xe2\x80\x93 Serbijos ministras pirmininkas (2014\xe2\x80\x932017), Serbijos progresyvin\xc4\x97s partijos pirmininkas, gynybos ministras. Keturiolika met\xc5\xb3 buvo Serbijos radikal\xc5\xb3 partijos generalinis sekretorius._NEWLINE_2017 m. gegu\xc5\xbe\xc4\x97s 31 d. prad\xc4\x97jo eiti Serbijos prezidento pareigas.\n_START_SECTION_\nPolitin\xc4\x97s pa\xc5\xbei\xc5\xabros\n_START_PARAGRAPH_\nBalkan\xc5\xb3 karo metu jis buvo artimas Slobodano Milo\xc5\xa1evi\xc4\x8diaus s\xc4\x85jungininkas._NEWLINE_A. Vu\xc4\x8di\xc4\x8dius 2016 m. rugpj\xc5\xab\xc4\x8dio m\xc4\x97n. parei\xc5\xa1k\xc4\x97, kad geriausias sprendimas Kosovo problemai b\xc5\xabt\xc5\xb3, jei Serbija pripa\xc5\xbeint\xc5\xb3 Kosovo nepriklausomyb\xc4\x99, ta\xc4\x8diau tai ne\xc4\xafmanoma ir to nebus. Tap\xc4\x99s prezidentu, pabr\xc4\x97\xc5\xbe\xc4\x97 b\xc5\xabtinum\xc4\x85 normalizuoti santykius su Kosovu. Save pristato kaip proeuropieti\xc5\xa1k\xc4\x85 politik\xc4\x85. Pritaria bendradarbiavimui su NATO, ta\xc4\x8diau su s\xc4\x85lyga, kad Serbija laikysis karinio neutralumo ir neprisijungs prie \xc5\xa1io karinio bloko._NEWLINE_Palaikydamas tradicin\xc4\x99 Serbijos s\xc4\x85junginink\xc4\x99 Rusij\xc4\x85 nepritar\xc4\x97 prie\xc5\xa1 j\xc4\x85 nukreiptoms Vakar\xc5\xb3 \xc5\xa1ali\xc5\xb3 sankcijoms.'